C 304/1

ET

2017. AASTA FINANTSTEGEVUSE ARUANNE

II jagu – Euroopa Ülemkogu ja nõukogu

(2018/C 304/01)

SISUKORD

1. SISSEJUHATUS 2

2. 2017. AASTA EELARVE JA SELLE EESMÄRGID 2

2.1. Peamised finantseesmärgid 2

2.2. Euroopa Ülemkogu ja nõukogu 2017. aasta eelarve koostamine 2

2.2.1. Üldine lähenemisviis 2

2.2.2. 2017. aasta eelarve 3

2.2.3. 2017. aasta eelarve ja ELi eelarve rubriigi 5 finantsperspektiiv 3

3. ÜLDINE ÜLEVAADE EELARVE TÄITMISEST 2017. AASTAL 5

3.1. Euroopa Ülemkogu ja nõukogu 2017. aasta tegevus ja eesmärgid 5

3.1.1. Kohtumised 5

3.1.2. Seadusandlikud tegevus 6

3.1.3. Haldusalane ajakohastamine 6

3.1.4. 2017. aastal saavutatud eesmärgid 6

3.2. Tulu 7

3.3. 2017. aasta kulud 9

3.3.1. Eelarvemuudatused 2017. aastal 9

3.3.2. Ülevaade eelarve täitmise kohta aastatel 2010–2017 10

3.3.3. Assigneeringute kasutamine 2017. aastal kategooriate kaupa 11

3.4. Ülekantud assigneeringud 13

3.4.1. 2016. aastast 2017. aastasse automaatselt üle kantud assigneeringud 13

3.4.2. 2017. aastast 2018. aastasse üle kantud assigneeringud 14

3.4.3. 2016. aastast 2017. aastasse otsuse alusel üle kantud assigneeringud 16

3.4.4. 2015. aastast 2016. aastasse otsuse alusel üle kantud assigneeringud, mis kanti üle maksete tegemiseks 2017. aastasse 16

3.5. Sihtotstarbeline tulu 16

3.5.1. Enne 2017. aastat saadud sihtotstarbeline tulu 16

3.5.2. Enne 2017. aastat saadud sihtotstarbeline tulu, mis kanti maksete tegemiseks üle 2018. aastasse 17

3.5.3. 2017. aastal saadud sihtotstarbeline tulu 18

1. SISSEJUHATUS

Vastavalt finantsmääruse (1) artiklile 142 esitatakse käesolevas dokumendis ELi eelarve II jao (Euroopa Ülemkogu ja nõukogu) 2017. aasta eelarvehalduse ja finantsjuhtimise aruanne.

Aruanne põhineb 2017. aasta esialgsel raamatupidamisaruandel, nõukogu eelarvevahendite käsutajate iga-aastaste tegevusaruannete tulemustel ning nõukogu finantssüsteemist saadud eelarve täitmist käsitleval teabel.

Käesoleva aruande 2. peatükis esitatakse kokkuvõte 2017. eelarveaastaks ette nähtud raamistikust. Üldine ülevaade 2017. aastal kättesaadavate eelarveassigneeringute kasutamisest on toodud 3. peatükis.

2017. aasta eelarve täitmine eelarveridade kaupa on esitatud lisas.

2. 2017. AASTA EELARVE JA SELLE EESMÄRGID

2.1. Peamised finantseesmärgid

Nõukogu peasekretariaadi peamised finantseesmärgid 2017. aastal olid järgmised:

— tagada finantsressursside tulemusliku ja tõhusa kasutamisega kestev toetus Euroopa Ülemkogu eesistuja ja nõukogu tööle;

— jätkata haldustegevuse ajakohastamise protsessi, et parandada töökorralduse kvaliteeti ja ressursside nõuetekohast kasutamist;

— saavutada Belgia valitsusega kokkulepe Europa hoone lõpliku maksumuse suhtes.

2.2. Euroopa Ülemkogu ja nõukogu 2017. aasta eelarve koostamine

2.2.1. Üldine lähenemisviis

Euroopa Ülemkogu ja nõukogu 2017. aasta eelarve koostamise juures jälgiti üldeesmärki mitte ületada 2016. aasta eelarve üldist taset nominaalväärtuses, v.a palgakulud.

Seadusjärgsete või lepinguliste kohustuste puhul või valdkondades, mida peetakse nõukogu peasekretariaadi nõuetekohase toimimise tagamiseks hädavajalikuks, on eelarvekasv tasakaalustatud teatavate projektide esmatähtsaks seadmisega ja ümberplaneerimisega viimaste aastate eelarve täitmisest lähtuvalt.

Ametikohtade loetelu puhul jätkas nõukogu peasekretariaat organisatsioonilist sujundamist järgmiste meetmete rakendamisega:

— kooskõlas komisjoni ettepanekuga vähendada töötajate arvu viie aasta jooksul 5 % (viies ehk viimane aasta) vähendati ametikohtade loetelus ametikohtade arvu 15 võrra;

— 65 AST ametikoha (10 AST3, 40 AST2, 15 AST1) muutmine 65 SC ametikohaks (15 SC3, 15 SC2 ja 35 SC1) jätkuva haldustegevuse ajakohastamise osana;

— ühe AD5 ja ühe AST1 ametikoha lisamine komisjoni juhise kohaselt uuest iiri keelde tõlkimise korrast tulenevalt.

2.2.2. 2017. aasta eelarve

Eelarvepädevad institutsioonid kinnitasid Euroopa Ülemkogu ja nõukogu 2017. aasta eelarveks kokku 561,6 miljonit eurot. See tähendab, et eelarve kasvas võrreldes 2016. aastaga 16,5 miljonit eurot (+3,0 %).

Ülemkogu ja nõukogu ametikohtade loetelus oli 2017. aastal ametikohtade arv kokku 3 027.

Tabelis 1 antakse ülevaade 2017. aasta eelarvest kategooriate kaupa.

Tabel 1

Ülemkogu ja nõukogu 2017. aasta eelarve 2016. aasta eelarvega võrreldes (kategooriate kaupa)

(Eurodes) Kategooria Eelarve 2016 Eelarve 2017 Muutus 2017/2016 1 2 3=2/1 Ametikohtade loetelu 299 452 000 315 446 000 5,3 % Muud personalikulud 23 850 000 24 878 000 4,3 % Hooned (välja arvatud hoonete omandamine) 54 768 000 57 789 000 5,5 % Informaatika 40 300 000 42 800 000 6,2 % Mööbel 1 016 000 942 000 -7,3 % Tehniline varustus 4 034 000 3 659 000 -9,3 % Transport 854 000 1 048 000 22,7 % Delegatsioonide sõidukulud 17 802 000 17 802 000 0,0 % Tõlkekulud 82 739 000 79 816 000 -3,5 % Koosolekud ja konverentsid 6 483 000 4 984 000 -23,1 % Teabega seotud kulud 8 251 000 8 285 000 0,4 % Mitmesugused kulud 2 505 000 2 127 000 -15,1 % Reserv 2 000 000 2 000 000 0,0 % Kokku (v.a omandamine) 544 054 000 561 576 000 3,2 % Kinnisvara omandamine 1 000 000 — Kõik kokku 545 054 000 561 576 000 3,0 %

2.2.3. 2017. aasta eelarve ja ELi eelarve rubriigi 5 finantsperspektiiv

Tabelis 2 on esitatud ülevaade ülemkogu ja nõukogu eelarve arengust aastatel 2010–2017. Ülemkogu ja nõukogu osakaal mitmeaastase finantsraamistiku rubriigis 5 on vähenenud 8,0 %-lt 2010. aastal 5,7 %ni 2017. aastal.

Tabel 2

ELi eelarve II jao (Euroopa Ülemkogu ja nõukogu) areng ajavahemikus 2010-2017 finantsperspektiivi rubriigis 5

(Summad jooksevhindades) 2010 2011 2012 2013 2014 2015 2016 2017 Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Miljonit eurot Muutus Rubriik 5 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % 9 483 9,5 % 9 921 4,6 % Ülemkogu/nõukogu 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % 545 0,6 % 562 3,0 % Ülemkogu/nõukogu osakaal rubriigis 5 8,0 % 6,9 % 6,2 % 5,8 % 6,4 % 6,3 % 5,7 % 5,7 %

Vähenemine 2011. aastal on peamiselt vahendite Euroopa välisteenistusele ülekandmise tulemus ning vähenemine 2012. ja 2014. aastal on seotud sellega, et varasemate aastate eelarvete täitmisest ja tegelikest vajadustest lähtuvalt vähendati teatavaks tegevuseks ette nähtud assigneeringuid.

3. ÜLDINE ÜLEVAADE EELARVE TÄITMISEST 2017. AASTAL

3.1. Euroopa Ülemkogu ja nõukogu 2017. aasta tegevus ja eesmärgid

Finantstegevuse aruandes esitab nõukogu peasekretariaat teabe finantsseisukohast asjakohaste põhitegevusvaldkondade kohta, mis iseloomustavad Euroopa Ülemkogu ja nõukogu tegevust kõnealusel eelarveaastal. Samuti tuuakse selles välja aasta põhisaavutused.

3.1.1. Kohtumised

Tabelis 3 antakse ülevaade nõukogu peasekretariaadi poolt aastatel 2010–2017 korraldatud Euroopa Ülemkogu ja nõukogu kohtumiste arvulisest arengust.

Nõukogu peasekretariaat korraldas 2017. aastal 4 290 nn institutsioonilist kohtumist ning lisaks 3 030 muud kohtumist (nt seminarid, teabeüritused ja -kohtumised ning kohtumised kolmandate riikidega).

Tabel 3

Kohtumiste arvuline areng aastatel 2010-2017

2010 2011 2012 2013 2014 2015 2016 2017 Tippkohtumised 7 9 7 6 9 12 9 11 Tippkohtumised (artikkel 50) 4 Nõukogu istungid 86 85 77 74 81 81 75 77 COREPER 122 135 140 140 135 138 109 105 COREPER (artikkel 50) 22 Töörühmad 4 127 4 373 4 480 4 164 4 016 3 471 3 569 4 039 Ajutine artikli 50 töörühm 32 Kokku 4 342 4 602 4 704 4 384 4 241 3 702 3 762 4 290 Muud kohtumised 1 996 2 075 2 189 2 027 2 189 2 271 2 034 3 030 Kõik kokku 6 338 6 677 6 893 6 411 6 430 5 973 5 796 7 320

2017. aastat iseloomustas pidev töö positiivsete arengusuundade kinnistamiseks pärast eelmiste aastate kriise. Üks selle töö nähtavatest tulemustest oli juhtide tegevuskava, mille esitas eesistuja Donald Tusk ja kinnitas oktoobris kokku tulnud Euroopa Ülemkogu.

Nõukogu peasekretariaadi korraldatud kohtumisi oli 2016. aastaga võrreldes kokku 26 % (1 524) rohkem. Seda saab selgitada peamiselt teise poolaasta eesistujariigi aktiivsema tegevusega ning Brexiti küsimustega tegeleva ajutise töörühma loomisega.

Lisaks korraldas peasekretariaat 5. aprillil 2017 konverentsi „Süüria ja ümbritseva piirkonna tuleviku toetamine“. See tõi kokku 54 riiki ja 26 rahvusvahelist organisatsiooni, et arutada olukorda Süürias ja kriisi mõju ümbritsevas piirkonnas. Suuri julgeoleku- ja logistilisi ressursse ning olulisi diplomaatilisi jõupingutusi nõudnud üritus korraldati koos Euroopa Komisjoni naabruspoliitika ja laienemisläbirääkimiste peadirektoraadiga.

Lisaks toimus 24. novembril 2017 viies idapartnerluse tippkohtumine. Kohtumisel osalesid ELi riigid ning Armeenia, Aserbaidžaan, Valgevene, Gruusia, Moldova Vabariik ja Ukraina. Riigipead ja valitsusjuhid arutasid, kuidas veelgi tugevdada koostööd Riias toimunud eelmisel tippkohtumisel kokkulepitud neljas prioriteetses valdkonnas: tugevam majandus, juhtimine, ühenduvus ja ühiskond.

Koosolekute arvu suurenemisega hakkamasaamiseks kasutas peasekretariaat Europa hoone koosolekuruume, kus peetakse alates 2017. aastast kõiki liiki koosolekuid, mitte üksnes kõrgetasemelisi kohtumisi.

3.1.2. Seadusandlikud tegevused

Veel üks tegevuse kvantitatiivne näitaja on Euroopa Liidu Teatajas (ELT) avaldatud õigusaktide arv (tabel 4). 2017. aastal avaldati ELTs 1 187 õigusakti. Tuleb märkida, et õigusaktide avaldamine ELTs on seadusandliku protsessi viimane etapp.

Tabel 4

Õigusaktide arvuline areng aastatel 2010–2017

2010 2011 2012 2013 2014 2015 2016 2017 ELTs avaldatud õigusaktid 825 986 958 1 132 1 437 1 412 1 259 1 187

Euroopa Komisjoni seadusandluse lihtsustamise programm on hakanud kajastuma õigusaktide arvu teatavas vähenemises. Seadusandlike menetluste pikkuse tõttu peaks see mõju ilmsemaks muutuma eelseisvatel aastatel.

3.1.3. Haldusalane ajakohastamine

2017. aastal jätkas nõukogu peasekretariaat oma sisekorralduse kvaliteedi ja tõhususe parandamist.

Edusammud tegevuskava rakendamisel

Peasekretariaat jätkas 2017. aastal peasekretäri poolt 27. septembril 2016 esitatud tegevuskava „Dünaamilisem, paindlikum ja koostöösõbralikum nõukogu peasekretariaat“ rakendamist. Tegevuskavas on määratud peasekretariaadi jaoks kindlaks viis prioriteeti:

— tõhus haldustugi Euroopa Ülemkogu eesistujale ja Euroopa Ülemkogule;

— parem ja sidusam tugi nõukogule ja selle eesistujariikidele;

— tõhusam sise- ja välisteabekorraldus ja teavitamine;

— panustamine inimestesse ja juhtimisse ning

— nõukogu peasekretariaadi töö tõhustamiseks vajaliku tehnoloogia kasutusele võtmine.

Tegevuskava 2017. aasta peamised saavutused on:

— peasekretariaadi hoonetes on kõikjal WiFi;

— erinevatele nõukogu koosseisudele ja eesistujariikidele osutatavate teenuste ulatuslikum digiteerimine (hõlmates muu hulgas uut digivahendit delegeeritud õigusaktide haldamiseks);

— peasekretariaadi väliskommunikatsiooni strateegia;

— haldusalane ajakohastamine (sealhulgas võrdsete võimaluste strateegia 2017–2020 ning uus lähenemisviis, mis käsitleb ressursside suunamist ülesannete juurde, kus neid vajatakse).

3.1.4. 2017. aastal saavutatud eesmärgid

2017. eelarveaastaks püstitatud eesmärkide saavutamise võib võtta kokku järgmiselt.

— Ametikohtade loetelu 2017. aastal võttis nõukogu peasekretariaat tööle 111 ametnikku (84 alalist ametnikku ja 27 ajutist teenistujat). Samal aastal lahkus töölt 151 ametnikku (124 alalist ametnikku ja 27 ajutist teenistujat), mille tulemusel vähenes ülemkogu ja nõukogu ametikohtade loetelus olevate täidetud ametikohtade arv kokku 40 ametikoha võrra. Eesmärgi raames vähendada töötajate arvu viie aasta jooksul 5 % vähendati ametikohtade loetelus ametikohtade arvu 15 võrra. 2017. aasta oli selle viieaastase plaani elluviimise viimane aasta.

— Finantsjuhtimine Nõukogu peasekretariaat jätkas 2017. aastal oma finantsjuhtimise ja finantstulemuste parandamist. Üldfinantsjuhtimises viidi ellu mitu eesmärki, nt: — 2017. aasta sügisel toimus peasekretariaadi eelarve kavandamise ühtlustamine kesktasandil, mis hõlmab nüüd mitmeaastast tegevuspõhise eelarve kavandamist ning kulude kavandamist ja eelarveprojekti samas raamistikus, tuginedes tegevustele (projektid, programmid ja korduv tegevus); — ettepaneku väljatöötamine, et võtta vastu projektijuhtimise üldraamistik, mille eesmärk on kehtestada ühised põhimõtted üksustevaheliste projektide ja rakkerühmade hõlbustamiseks; — hankemenetluse täiustamine (paberivaba töövoosüsteemi rakendamine toetusotsuste heakskiitmiseks otse SAPis); — projektihindamise komitee (CEP) praktilise juhendi ja sise-eeskirja ning CEPi vormide läbivaatamine, lähtudes peasekretäri poolt 2017. aasta jaanuaris vastuvõetud otsusest, millega lihtsustati CEPi raamistikku; — finantsametnike jaoks mõeldud võrgustike reaktiveerimine ning pakutavate koolituste täiustamine, töötades välja erikursused. Euroopa ettevõtete rahakäibe parandamise kontekstis oli nõukogu peasekretariaadi arvete keskmine makseviivitus 2017. aastal 22 päeva, kusjuures maksimumtähtaeg on 30 kalendripäeva (Euroopa Parlamendi ja nõukogu direktiiv 2011/7/EL) (2).

— Kinnisvarapoliitika Europa hoone eelavamine toimus 30. juunil 2016 ning delegatsioonide ja nõukogu peasekretariaadi teatavate teenistuste kolimine toimus 2017. aasta jaanuaris. 14. juulil 2017 saavutasid Belgia riik ja nõukogu peasekretariaat kokkuleppe projekti lõplikus hinnas. Lõplik kokkulepe allkirjastatakse eeldatavasti 2018. aastal.

3.2. Tulu

Tabelis 5 on esitatud ülevaade 2017. aasta tulutoimingute üldistest tulemustest. Väljend „Kehtivad õigused 2016. aastal“ viitab sissenõudekorraldustele, mis tehti 2016. aastal, kuid mille puhul summad nõuti sisse 2017. aastal. Väljend „Kehtivad õigused 2017. aastal“ tähendab aga 2017. aastal esitatud sissenõudmisi.

Tabel 5

Ülevaade 2017. aasta eelarve tulutoimingutest

(Eurodes) Peatükk Kehtivad õigused 2016. aastal 2016. aastast sisse nõutud tulud Kehtivad õigused 2017. aastal 2017. aastast sisse nõutud tulud Kehtivad õigused kokku 2016+2017 Sissenõutud tulud kokku 2016+2017 2018. aastal sisse nõutavad summad 1 2 3 4 5=1+3 6=2+4 7=5-6 4 0 Mahaarvamised töötajate töötasudelt 0 0 29 422 088 29 422 088 29 422 088 29 422 088 0 4 1 Sissemaksed pensioniskeemi 328 171 106 285 25 227 881 25 226 332 25 556 053 25 332 617 223 436 5 0 Laekumised vallas- ja kinnisvara müügist 27 301 1 560 9 031 7 860 36 332 9 420 26 913 5 1 Üüritulud 49 238 49 238 413 381 379 084 462 619 428 322 34 297 5 2 Tulu investeeringutest või antud laenudest, panga- ja muud intressid 0 0 3 308 3 308 3 308 3 308 0 5 5 Tulu teistele institutsioonidele või asutustele osutatud teenuste ja tehtud tööde eest 37 329 37 329 903 420 798 966 940 750 836 295 104 455 5 5 Tulu teistele institutsioonidele või asutustele osutatud teenuste ja tehtud tööde eest (Euroopa välisteenistus) 100 000 100 000 130 908 30 908 230 908 130 908 100 000 5 7 Muud institutsiooni haldustegevusega seotud osa- ja tagasimaksed 930 459 754 811 21 561 141 20 194 792 22 491 599 20 949 603 1 541 997 5 8 Mitmesugused hüvitised 10 604 10 604 13 590 13 590 24 194 24 194 0 5 8 Mitmesugused hüvitised (Euroopa välisteenistus) 0 0 0 0 0 5 9 Muu haldustegevusest laekuv tulu 0 0 0 0 0 0 0 6 3 Erikokkulepetega seotud osamaksed 0 0 1 193 818 1 183 883 1 193 818 1 183 883 9 935 7 0 Viivised 0 0 73 73 73 73 0 9 0 Mitmesugune tulu 0 0 13 13 13 13 0 Kokku 1 483 103 1 059 827 78 878 653 77 260 897 80 361 756 78 320 724 2 041 033

Kehtivate õiguste, st sissenõudekorralduste puhul oli tulutoimingute kogumaht 2017. aastal 80,4 miljonit eurot. Sellest summast 78,3 miljonit eurot nõuti sisse eelarveaasta jooksul ja 2,0 miljonit eurot nõutakse sisse 2018. aastal.

Suurem osa kogu 2017. aastal sisse nõutud tuludest (70 % ehk 54,8 miljonit eurot 78,3 miljonist eurost) on seotud nõukogu peasekretariaadi personalilt kogutud ühenduse maksude ja lõivudega. Sellest summast 29,4 miljonit eurot puudutab mahaarvamisi töötajate töötasudelt ning 25,3 miljonit eurot vastab pensioniskeemi sissemaksetele ja pensioniõiguste ülekandmisele.

Ülejäänud summa ehk 30 % (23,6 miljonit eurot) on saadud mitmesuguse haldustegevuse tulemusena. See summa pärineb peamiselt järgmistest allikatest:

— liikmesriikidele eelmistel aastatel delegaatide sõidukulude katmiseks makstud summade osaline sissenõudmine pärast 2016. ja 2017. aasta deklaratsioonide esitamist (vastavalt 0,3 ja 11,2 miljonit eurot, peatükk 5 7);

— liikmesriikidelt tasu sissenõudmine nende taotletud täiendava suulise tõlke teenuse eest teatud keelte puhul (7 miljonit eurot, peatükk 5 7);

— halduskulude sissemaksed Schengeni acquis’ raames seoses Islandi ja Norraga (1,2 miljonit eurot, peatükk 6 3);

— teiste institutsioonide sissemaksed ja nõukogu ametnike maksed nõukogu lastesõimele (0,9 miljonit eurot, peatükk 5 7);

— Euroopa Liidu Kohtu, kontrollikoja ja Firenze Euroopa Ülikool-Instituudi maksed panusena nõukoguga ühisesse finantssüsteemi (0,5 miljonit eurot, peatükk 5 7);

— Euroopa välisteenistuselt nõukogule tehtud ülekanded ettemaksena Süüria-teemalise Brüsseli konverentsi kulude hüvitamiseks (0,4 miljonit eurot, peatükk 5 5);

— nõukogu võidetud kohtuasjade puhul õigusabikulude hüvitamisest tekkinud tulu ning nõukogule makstud kahjuhüvitised (0,3 miljonit eurot, peatükk 5 7);

— Euroopa välisteenistuselt nõukogule tehtud ülekanded ettemaksena nõukogu peasekretariaadi poolt Euroopa välisteenistusele osutatavate teenuste eest (0,3 miljonit eurot, peatükk 5 5);

— üüritulud ja nendega seotud hüvitised, sealhulgas komisjoni osa Brüsselis asuva Euroopa infopunkti renditasust (0,3 miljonit eurot, peatükk 5 1).

3.3. 2017. aasta kulud

3.3.1. Eelarvemuudatused 2017. aastal

Eelarveaasta 2017 jooksul jaotati assigneeringud ümber eri ümberpaigutuste teel. Tabelis 6 on esitatud otsused, millega muudeti aastate 2010–2017 eelarveassigneeringuid.

Tabel 6

Eelarvemuudatused aastatel 2010–2017 vastavalt muudatuse laadile

Muudatus Laad Õiguslik alus 2010 2011 2012 2013 2014 2015 2016 2017 Paranduseelarve Finantsmääruse artikkel 41 0 0 0 0 0 0 0 0 Ümberpaigutus B Finantsmääruse artikkel 25 47 23 23 22 32 27 31 45 Ümberpaigutus C Finantsmääruse artikkel 25 2 2 2 2 2 2 2 1 Ümberpaigutus D Finantsmääruse artikkel 27 0 0 0 0 0 0 0 0 Kokku 49 25 25 24 34 29 33 46

2017. aastal tehti üks ümberpaigutus C, millega kaasneb eelarvepädevate institutsioonide teavitamine (kooskõlas finantsmääruse artikliga 25):

— ümberpaigutus C1 summas 5 400 000 eurot 21. novembril 2017, et: — eraldada Europa hoone ja seda ümbritseva nelja maatüki ostmiseks vajalik järelejäänud summa (5 400 000 eurot).

2017. aastal muudeti 45 ümberpaigutusega B finantsmääruse artikli 25 lõike 4 alusel sisemiselt ülemkogu/nõukogu eelarvet.

Tabelis 7 antakse ülevaade eelarveridadest, mida 2017. aastal eri ümberpaigutuste abil oluliselt (3) muudeti.

Tabel 7

Eelarveread, millel tehti 2017. aastal olulisi ümberpaigutusi

(Eurodes) Punkt Rubriik Esialgne eelarve 2017 Ümberpaigutused Lõplikud assigneeringud Erinevus 1 1 0 0 Põhipalgad 236 814 000 -1 330 000 235 484 000 -1 % 1 1 0 2 Personalieeskirjades sätestatud õigused 59 571 000 930 000 60 501 000 2 % 1 1 0 3 Sotsiaalkindlustus 9 452 000 400 000 9 852 000 4 % 1 2 0 3 Sisseostetavad teenused 2 498 000 - 495 800 2 002 200 -20 % 1 2 0 4 Lisateenused tõlkeosakonnale 200 000 492 800 692 800 246 % 2 0 0 2 Kinnisvara omandamine 8 884 000 8 884 000 2 0 0 3 Sisustus- ja paigaldustööd 10 618 000 -1 836 000 8 782 000 -17 % 2 0 0 4 Turvalisusega seotud tööd 2 830 000 -1 625 000 1 205 000 -57 % 2 0 1 0 Puhastus- ja hooldustööd 19 057 000 -1 129 000 17 928 000 -6 % 2 0 1 1 Vesi, gaas, elektrienergia ja küte 4 974 000 -1 899 000 3 075 000 -38 % 2 0 1 2 Hoonete turvalisus ja valve 16 815 000 1 382 000 18 197 000 8 % 2 1 0 0 Seadmete ja tarkvara omandamine 12 262 000 -1 231 244 11 030 756 -10 % 2 1 0 1 Arvutisüsteemide töö ja arendamisega seotud sisseostetavad teenused 21 850 000 2 117 599 23 967 599 10 % 2 1 0 2 Seadmete ja tarkvara teenindus ja hooldus 7 156 000 -1 494 803 5 661 197 -21 % 2 1 0 3 Telekommunikatsioon 1 532 000 - 291 552 1 240 448 -19 % 2 1 2 0 Tehnilise varustuse ja seadmete ostmine ja väljavahetamine 2 635 000 - 263 415 2 371 585 -10 % 2 1 2 1 Tehnilise varustusega seotud sisseostetavad teenused 78 000 341 989 419 989 438 % 2 2 0 0 Delegatsioonide sõidukulud 17 802 000 7 215 502 25 017 502 41 % 2 2 0 2 Tõlkekulud 79 816 000 -10 115 502 69 700 498 -13 % 2 2 1 0 Dokumentatsiooni ja raamatukoguga seotud kulud 2 000 000 296 000 2 296 000 15 % 2 2 1 1 Euroopa Liidu Teataja 3 500 000 -1 046 000 2 454 000 -30 % 2 2 1 3 Teavitamine ja avalikud üritused 2 535 000 850 000 3 385 000 34 %

3.3.2. Ülevaade eelarve täitmise kohta aastatel 2010–2017

Viimase kaheksa aasta jooksul on ülemkogu ja nõukogu eelarve üldine täitmise määr olnud keskmiselt 91,9 % (joonis 1). Täitmismäär viitab eelarveaasta jooksul võetud kulukohustustele vastuvõetud eelarves.

Tegelikud iga-aastased maksed perioodil 2010–2017 on moodustanud keskmiselt 82,7 % eelarvest. Konkreetse aasta kogu täitmismäära ja maksete erinevus (st maksmata kohustused) on kooskõlas finantsmääruse artikli 13 lõikega 4 kantud makseteks üle järgmisesse eelarveaastasse.

Joonis 1

Eelarve üldine täitmine aastatel 2010–2017

Ülekantud assigneeringud jaotuvad kahte suuremasse kategooriasse: nõukogu peasekretariaadi tegevus ja hooned. Esimene on seotud enne eelarveaasta lõppu nõuetekohaselt võetud lepinguliste kohustustega, mille puhul kaupu ei ole siiski veel tarnitud ja/või mille puhul ei saadud arveid kätte enne aasta lõppu.

Teine kategooria puudutab hoonete (Lex, lastesõim ja Europa hoone) omandamist nõukogu peasekretariaadi poolt. Viimastel aastatel on nõukogu peasekretariaat saanud nimetatud ostude rahastamiseks kasutada eelarve täitmisel tekkinud sääste.

2017. aastal eraldati 8,8 miljonit eurot Europa hoone omandamiseks. See summa on kantud üle 2018. aastasse, mil makse tegelikult tehakse.

3.3.3. Assigneeringute kasutamine 2017. aastal kategooriate kaupa

2017. aasta kulude analüüs esitatakse 14 kulukategooria arvestuses.

Tabelis 8 võrreldakse lõplikku eelarvet pärast ümberpaigutamisi (veerg 2) eelarve täitmise tulemusega kulukohustuste osas (veerg 3). Erinevus lõpliku eelarve ja kulukohustustega seotud assigneeringute vahel vastab 2017. aastal kasutamata jäänud ja seejärel tühistatud summadele.

Tabel 8

Ülevaade 2017. aasta eelarve täitmisest (kategooriate kaupa)

(Eurodes) Kategooria Eelarve 2017 (esialgne) Eelarve 2017 (lõplik (4)) Kulukohustused (5) Täitmise määr Tühistatud assigneeringud 1 2 3 4=3/2 5=2-3 Ametikohtade loetelu 315 446 000 315 446 000 303 484 264 96,2 % 11 961 736 Muud personalikulud 24 878 000 24 878 000 22 529 419 90,6 % 2 348 581 Hooned (välja arvatud hoonete omandamine) 57 789 000 52 705 000 51 414 847 97,6 % 1 290 153 Informaatika 42 800 000 41 900 000 41 466 017 99,0 % 433 983 Mööbel 942 000 942 000 741 630 78,7 % 200 370 Tehniline varustus (5) 3 659 000 3 659 000 3 532 203 96,5 % 126 797 Transport 1 048 000 1 048 000 1 021 465 97,5 % 26 535 Delegatsioonide sõidukulud 17 802 000 25 017 502 13 472 729 53,9 % 11 544 773 Tõlkekulud 79 816 000 69 700 498 66 521 325 95,4 % 3 179 173 Koosolekud ja konverentsid 4 984 000 4 984 000 4 523 108 90,8 % 460 892 Teabega seotud kulud 8 285 000 8 285 000 7 847 588 94,7 % 437 412 Mitmesugused kulud 2 127 000 2 127 000 1 111 878 52,3 % 1 015 122 Reserv 2 000 000 2 000 000 0 0,0 % 2 000 000 Kokku (v.a omandamine) 561 576 000 552 692 000 517 666 473 93,7 % 35 025 527 Kinnisvara omandamine — 8 884 000 8 883 738 100,0 % 262 Kõik kokku 561 576 000 561 576 000 526 550 211 93,8 % 35 025 789

2017. aasta eelarve üldise täitmise määr on 93,8 % (1,9 % rohkem võrreldes eelmise kaheksa aasta keskmise näitajaga). Lõpliku eelarve ja eelarve täitmise vahelist erinevust saab selgitada järgmiselt.

— Ametikohtade loetelu kategoorias moodustas alakasutus kokku 11,9 miljonit eurot. Alakasutus on seotud peamiselt vähenenud vajadusega põhipalkade puhul (5,9 miljonit eurot) ning asjaoluga, et määratlemata otstarbega assigneeringuid ei olnud vaja kasutusele võtta (2,8 miljonit eurot). Palkadega seotud alakasutus on osaliselt seotud 40 täidetud ametikoha vähenemisega ülemkogu/nõukogu ametikohtade loetelus. Muud alakasutust selgitavad tegurid on väiksem vajadus teha personalieeskirjades sätestatud õiguste kohaseid ja sotsiaalkindlustusega seotud väljamakseid (vastavalt 2,2 miljonit eurot ja 0,5 miljonit eurot) ning väiksemad ületunnitöö kulud (0,5 miljonit eurot).

— Muude personalikulude kategoorias on 57 % alakasutusest (1,3 miljonit eurot 2,3 miljonist eurost) seotud väiksemate maksetega lepingulistele töötajatele, lähetatud liikmesriikide ekspertidele ja muude sisseostetavate teenuste eest. Väiksemad kulud seoses lähetustega on aidanud kokku hoida 0,4 miljonit eurot. Euroopa Ülemkogu eesistuja sääst 0,4 miljonit eurot tuleb reisieelarve ja toetuste alakasutamisest. Ülejäänud 0,2 miljonit eurot on enamjaolt seotud väiksemate säästudega ravi- ja sotsiaalteenuste pealt.

— Hoonetega seotud kulude kategoorias saavutati eelarve üldisel täitmisel sääst kokku 1,3 miljonit eurot. Sellest summast tuleneb 0,9 miljonit eurot madalamatest kuludest hoonete turvalisuse ja valve, hooldus- ja puhastustööde ning vee, gaasi ja elektri tarbimise vallas. Ülejäänud 0,4 miljonit eurot on seotud kokkuhoiuga teatavate sisustus- ja paigaldustööde ning turvateenuste puhul.

— IT-valdkonnas oli eelarve täitmine peaaegu 100 %. Alakasutamine summas 0,4 miljonit eurot tuleneb põhiliselt väiksemast täitmisest seadmete ja tarkvara omandamise vallas.

— 0,2 miljoni suurune mööbliga seotud alakasutus on seotud peamiselt mööbli ostmise edasilükkamisega Justus Lipsiuse hoone teatavate koosolekuruumide jaoks, mille puhul pidid renoveerimistööd algama 2017. aastal, kuid need lükkusid edasi.

— 0,1 miljoni euro suurune sääst tehnilise varustuse kategoorias on seotud peamiselt väiksema vajadusega turvarajatiste järele.

— Transpordi kategoorias oli eelarve täitmine peaaegu 100 %.

— Delegatsioonide sõidukulude puhul säästeti kokku 11,5 miljonit eurot. Ümberpaigutamise järel oli delegatsioonide sõidukulude katmiseks saadaolev summa 25,0 miljonit eurot. Esialgne eelarve oli 17,8 miljonit eurot, millele lisandus 8,9 miljoni euro suurune ümberpaigutus suulise tõlke jaoks ette nähtud osa eelarvevahendite säästudest. Samas paigutati aasta jooksul teatavates keeltes täiendava suulise tõlke tagamiseks ümber 1,7 miljonit eurot. Kuna liikmesriigid pidid eelmistel aastatel kasutamata summad tagasi kandma, eraldati 2017. aasta eelarves hilisemateks makseteks kõigest 13,5 miljonit eurot.

— Suulise tõlke eelarveassigneeringute alakasutus oli 3,2 miljonit eurot. Tuleb märkida, et alakasutatud summa näitab lõplikku tulemust, mis on saadud pärast seda, kui suulise tõlke eelarvevahenditest paigutati 8,9 miljonit eurot ümber delegatsioonide sõidukulude eelarvereale (6) ning 2,9 miljonit eurot Europa hoonega seotud lõplikuks makseks. Lõpptulemusena tehti sõidukulude vahenditest tagasimakse summas 1,7 miljonit eurot, et katta teatavate keelte puhul täiendava suulise tõlkega seonduvad kulud.

— Konverentside ja koosolekute korraldamise kategoorias moodustasid alakasutatud assigneeringute kogusummast (0,5 miljonit eurot) 0,2 miljonit eurot toitlustusteenuste mahu vähenemine võrreldes 2017. aasta eelarves prognoosituga. Täiendavat kokkuhoidu summas 0,2 miljonit eurot võimaldasid väiksemad vajadused seoses teatavate sõidukuludega. Lõpuks võimaldasid 0,1 miljoni euro suurust säästu väiksemad vajadused seoses väliste konverentsi- ja koosolekuruumide rentimisega ja väiksemad akrediteerimiskulud.

— Assigneeringute kasutamise määr kategoorias „Teavitamine“ oli 94,7 %, mis tähendab seega 0,4 miljoni euro suurust kokkuhoidu. See on põhiliselt seotud vähemate seadusandlike ja muude õigusaktide avaldamisega Euroopa Liidu Teatajas 2017. aastal.

— Mitmesuguste kulude kategoorias on 1,0 miljoni euro suurune alakasutus selgitatav peamiselt nõukogule prognoositust harvemini teatatud dumpinguvastastest juhtumitest tulenevate väiksemate õiguskuludega (0,9 miljonit eurot); järelejäänud 0,1 miljonit eurot on seotud väiksema vajadusega vormirõivaste, kontoritarvete, paberi, uuringute ja postikulude järele.

3.4. Ülekantud assigneeringud

3.4.1. 2016. aastast 2017. aastasse automaatselt üle kantud assigneeringud

Nagu nähtub tabelist 9, kanti 2016. aastast 2017. aastasse üle 62,3 miljonit eurot.

Tabel 9

2016. aastast 2017. aastasse üle kantud assigneeringute kasutamine (kategooriate kaupa)

(Eurodes) Kategooria 2016. aastast üle kantud assigneeringud Maksed 2017 Täitmise määr Tühistatud assigneeringud 1 2 3=2/1 4=1-2 Ametikohtade loetelu 425 000 244 208 57,5 % 180 792 Muud personalikulud 1 769 152 1 539 049 87,0 % 230 102 Hooned 12 907 800 10 238 750 79,3 % 2 669 050 Informaatika 20 127 797 19 234 814 95,6 % 892 983 Mööbel 577 836 561 243 97,1 % 16 593 Tehniline varustus 2 302 474 2 152 707 93,5 % 149 767 Transport 295 754 226 689 76,6 % 69 065 Delegatsioonide sõidukulud — — — Tõlkekulud 10 024 525 9 160 725 91,4 % 863 800 Koosolekud ja konverentsid 536 958 424 241 79,0 % 112 717 Teabega seotud kulud 1 995 546 1 870 237 93,7 % 125 309 Mitmesugused kulud 11 362 114 11 304 705 99,5 % 57 409 Reserv — — — Kokku 62 324 956 56 957 368 91,4 % 5 367 588

2016. aastast üle kantud assigneeringute täitmise määr oli 91,4 %. Selline täitmismäär tuleneb järgmisest:

— nõukogu peasekretariaadi poolt eelmise aasta jooksul tellitud tööde/kaupade/teenuste osaline või täielik tegemata/tarnimata/osutamata jätmine;

— saamata arved tehtud tööde, tarnitud kaupade või osutatud teenuste eest. Tuleb märkida, et see tähendab järgmise eelarveaasta jaoks paratamatult eelarvekoormust, kuna tehingute jaoks tuleb näha ette uued kohustused 2018. aastal.

3.4.2. 2017. aastast 2018. aastasse üle kantud assigneeringud

2017. aastast 2018. aastasse üle kantud assigneeringute kogusumma oli 60,6 miljonit eurot.

Tabel 10

2017. aastast 2018. aastasse üle kantud assigneeringud (kategooriate kaupa)

(Eurodes) Kategooria Eelarve 2017 (esialgne) Eelarve 2017 (lõplik (7)) Kulukohustused (8) Maksed 2017 2018. aastasse üle kantud assigneeringud (8) Ülekandmise määr 1 2 3 4 4 5=4/3 Ametikohtade loetelu 315 446 000 315 446 000 303 484 264 303 118 118 366 146 0,1 % Muud personalikulud 24 878 000 24 878 000 22 529 419 19 589 939 2 939 481 13,0 % Hooned 57 789 000 52 705 000 51 414 847 35 984 828 15 430 019 30,0 % Informaatika 42 800 000 41 900 000 41 466 017 21 463 684 20 002 333 48,2 % Mööbel 942 000 942 000 741 630 418 041 323 588 43,6 % Tehniline varustus 3 659 000 3 659 000 3 532 203 2 042 449 1 489 754 42,2 % Transport 1 048 000 1 048 000 1 021 465 580 592 440 873 43,2 % Delegatsioonide sõidukulud 17 802 000 25 017 502 13 472 729 13 472 729 0 0,0 % Tõlkekulud 79 816 000 69 700 498 66 521 325 59 610 462 6 910 863 10,4 % Koosolekud ja konverentsid 4 984 000 4 984 000 4 523 108 3 645 570 877 538 19,4 % Teabega seotud kulud 8 285 000 8 285 000 7 847 588 5 466 992 2 380 596 30,3 % Mitmesugused kulud 2 127 000 2 127 000 1 111 878 580 634 531 245 47,8 % Reserv 2 000 000 2 000 000 — — — — Kokku (v.a omandamine) 561 576 000 552 692 000 517 666 473 465 974 036 51 692 437 10,0 % Kinnisvara omandamine — 8 884 000 8 883 738 8 883 738 100,0 % Kõik kokku 561 576 000 561 576 000 526 550 211 465 974 036 60 576 175 11,5 %

2017. aastast 2018. aastasse üle kantud summad on seotud peamiselt järgmiste kategooriatega:

— 20,0 miljonit eurot arvutisüsteemide kategoorias, millest 13,1 miljonit eurot on seotud sisseostetavate teenustega, 5,4 miljonit eurot seadmete ja tarkvaraga, 0,7 miljonit eurot telekommunikatsiooni ning 0,8 miljonit eurot IT-teenuse ja -hooldusega;

— 15,4 miljonit eurot hoonete kategoorias, millest eri sisustustöödele 6,1 miljonit eurot, puhastus- ja hooldusteenustele 4,4 miljonit eurot, turvalisusele ja ennetusmeetmetele 2,5 miljonit eurot, elektrienergiale, veele, gaasile ja küttele kokku veel 1,0 miljon eurot, hoonete turvaliseks muutmisele 0,9 miljonit eurot ja 0,5 miljonit eurot muudele hoonetega seotud kuludele, näiteks ehitusuuringutele ja -audititele;

— kinnisvara omandamine summas 8,9 miljonit eurot, et katta Europa hoone ostmiseks vajalik viimane makse (8,8 miljonit eurot kantakse üle otsuse alusel);

— 6,9 miljonit eurot, et katta 2017. aasta novembris ja detsembris osutatud suulise tõlke kulud, mille kohta lõpparve esitatakse 2018. aastal;

— 2,9 miljonit eurot muude personalikulude kategoorias, eriti seoses sisseostetavate teenuste (1 miljon eurot), koolituse (1 miljon eurot), meditsiiniteenistuse ja lastesõimede (0,5 miljonit eurot), lähetuste (0,3 miljonit eurot) ja töötajate abistamise meetmetega (0,1 miljonit eurot);

— 2,4 miljonit eurot teabega seotud kulude kategoorias, millest 1,6 miljonit eurot on seotud teavitamise ja avalike üritustega ning nõukogu väljaannetega ning 0,8 miljonit eurot dokumendi- ja raamatukogukuludega;

— 1,5 miljonit eurot tehnilise varustuse kategoorias, millest 0,6 miljonit eurot konverentsiseadmete ostuks ja hoolduseks, 0,6 miljonit eurot pressiteenistusele audiovisuaalseadmete ostuks ja nende hoolduseks, 0,1 miljonit eurot restoranide ja sööklate tehnika ostuks ja hooldamiseks, 0,1 miljonit eurot turvavarustusele ja 0,1 miljonit eurot muudele seadmetele;

— 0,8 miljonit eurot koosolekute ja konverentside kategoorias, peamiselt seoses arvetega, mida ei ole 2017. aasta Euroopa Ülemkogu ja nõukogu kohtumiste korraldamise eest veel esitatud;

— 0,3 miljonit eurot mööbli ostuks teatavatesse kontoritesse ning mööbli ostu lisatellimusteks, et katta nõukogu vajadused enne uue raamlepingu allkirjastamist.

3.4.3. 2016. aastast 2017. aastasse otsuse alusel üle kantud assigneeringud

Nagu on märgitud tabelis 11, kanti kooskõlas finantsmääruse artikli 13 lõikega 2 ning kohaldamise eeskirjade artikliga 4 otsuse alusel 2016. aastast 2017. aastasse üle assigneering summas 0,3 miljonit eurot.

Tabel 11

2016. aastast 2017. aastasse otsuse alusel üle kantud assigneeringud (kategooriate kaupa)

(Eurodes) Kategooria 2016. aastast otsuse alusel üle kantud assigneeringud Kulukohustused 2017 Täitmise määr Tühistatud assigneeringud Maksed 2017 2018. aastasse assigneeringuna üle kantud 1 2 3=2/1 4=1-2 5 6=2-4 Tehniline varustus 350 000 330 991 94,6 % 19 009 0 330 991 Ülemkogu/nõukogu kokku 350 000 330 991 94,6 % 19 009 0 330 991

Summa on seotud nende seadmete väljavahetamisega Europa hoones (tehniline varustus), mis said 2016. aasta oktoobris veekahjustusi. Kahju hüvitamise ebakindluse tõttu ja võttes arvesse, et seadmete väljavahetamiseks vajalik täpne summa selgus alles 2017. aasta veebruaris, ei olnud võimalik allkirjastada ostutellimusi 2016. aastal.

Otsuse alusel üle kantud assigneeringute täitmise määr oli 94,6 %. Eraldatud summa kanti täielikult üle 2018. aastasse, mil makse tehakse.

3.4.4. 2015. aastast 2016. aastasse otsuse alusel üle kantud assigneeringud, mis kanti üle maksete tegemiseks 2017. aastasse

2015. aastast 2016. aastasse otsuse alusel üle kantud assigneeringud, mis 2016. aastal nõuetekohaselt eraldati, kuid välja ei makstud, kanti üle maksete tegemiseks 2017. aastasse. Nagu nähtub tabelist 12, kanti maksete tegemiseks üle 0,2 miljonit eurot.

Tabel 12

2015. aastast 2016. aastasse otsuse alusel üle kantud assigneeringud, mis kanti üle maksete tegemiseks 2017. aastasse (kategooriate kaupa)

(Eurodes) Kategooria Maksete tegemiseks üle kantud 2016. aastast Maksed 2017 Täitmise määr Tühistatud assigneeringud 1 2 3=2/1 4=1-2 Mööbel 155 490 142 835 91,9 % 12 655 Tehniline varustus 57 045 44 030 77,2 % 13 015 Ülemkogu/nõukogu kokku 212 535 186 865 87,9 % 25 670

2016. aastast üle kantud assigneeringute täitmise määr oli 87,9 %. Tühistatud assigneeringute summa tuleneb peamiselt asjaolust, et teatavaid peasekretariaadi poolt eelnenud aastal tellitud kaupu ei toimetatud kohale ning mõned teenused osutusid lõpuks eeldatust odavamaks (mööbli ja tehnilise varustuse kohaletoimetamine).

3.5. Sihtotstarbeline tulu

3.5.1. Enne 2017. aastat saadud sihtotstarbeline tulu

Enne 2017. aastat laekunud sihtotstarbelise tulu kogusumma oli 23,3 miljonit eurot.

Tabel 13

Enne 2017. aastat saadud sihtotstarbelise tulu kasutamine (kategooriate kaupa)

(Eurodes) Kategooria Sihtotstarbelised tulud enne 2017. aastat Kulukohustused 2017 Maksed 2017 Täitmise määr Tühistatud sihtotstarbelised tulud 1 2 3 4=2/1 4=1-2 Ametikohtade loetelu 1 342 422 1 342 422 1 342 422 100,0 % — Muud personalikulud 1 261 407 1 229 382 1 219 019 97,5 % 32 025 Hooned 1 390 878 1 386 624 1 237 545 99,7 % 4 255 Informaatika 1 638 750 1 634 428 1 634 425 99,7 % 4 322 Mööbel — — — — Tehniline varustus 303 193 289 261 259 705 95,4 % 13 932 Transport 17 754 17 685 15 906 99,6 % 68 Delegatsioonide sõidukulud 11 544 777 11 544 777 11 544 777 100,0 % — Tõlkekulud 4 938 885 4 938 885 4 938 885 100,0 % — Koosolekud ja konverentsid 324 833 324 644 319 114 99,9 % 189 Teabega seotud kulud 119 830 100 648 100 648 84,0 % 19 182 Mitmesugused kulud 447 501 447 437 408 664 100,0 % 64 Ülemkogu/nõukogu kokku 23 330 231 23 256 193 23 021 111 99,7 % 74 038 Teenustaseme kokkulepped Euroopa välisteenistusega 117 804 106 465 88 939 90,4 % 11 339 Kõik kokku 23 448 035 23 362 658 23 110 050 99,6 % 85 377

Nõukogu peasekretariaadi tegevusega seotud sihtotstarbeline tulu oli kokku 23,4 miljonit eurot, millest 23,3 miljonit eurot eraldati nõuetekohaselt 2017. aastal. Ülejäänud 0,1 miljonit eurot on kooskõlas finantsmääruse artikliga 14 tühistatud.

Teine osa enne 2017. aastat saadud sihtotstarbelisest tulust ehk 0,1 miljonit eurot on seotud summadega, mille Euroopa välisteenistus kandis 2016. aastal üle nõukogule, et katta kulud kahe institutsiooni vahel eri teenustaseme kokkulepetega kindlaks määratud ja nõukogu peasekretariaadi osutatud teenuste eest. 0,1 miljoni euro suurusest eraldatud summast maksti 2017. aastal ära 0,09 miljonit eurot.

3.5.2. Enne 2017. aastat saadud sihtotstarbeline tulu, mis kanti maksete tegemiseks üle 2018. aastasse

Enne 2017. aastat saadud sihtotstarbeline tulu, mis 2017. aastal nõuetekohaselt eraldati, kuid mida välja ei makstud, kanti 2017. aastast üle 2018. aastasse ning selle kogusumma on 0,3 miljonit eurot.

Tabel 14

Enne 2017. aastat saadud sihtotstarbeline tulu, mis kanti üle 2018. aastasse (kategooriate kaupa)

(Eurodes) Kategooria Sihtotstarbelised tulud enne 2017. aastat Kulukohustused 2017 Maksed 2017 2018. aastasseüle kantudsihtotstarbelised tulud Ülekandmisemäär 1 2 3 4=2-3 5=4/2 Ametikohtade loetelu 1 342 422 1 342 422 1 342 422 — 0,0 % Muud personalikulud 1 261 407 1 229 382 1 219 019 10 362 0,8 % Hooned 1 390 878 1 386 624 1 237 545 149 078 10,8 % Informaatika 1 638 750 1 634 428 1 634 425 3 0,0 % Mööbel — — — — Tehniline varustus 303 193 289 261 259 705 29 555 10,2 % Transport 17 754 17 685 15 906 1 779 10,1 % Delegatsioonide sõidukulud 11 544 777 11 544 777 11 544 777 — 0,0 % Tõlkekulud 4 938 885 4 938 885 4 938 885 — 0,0 % Koosolekud ja konverentsid 324 833 324 644 319 114 5 530 1,7 % Teabega seotud kulud 119 830 100 648 100 648 — 0,0 % Mitmesugused kulud 447 501 447 437 408 664 38 773 8,7 % Ülemkogu/nõukogu kokku 23 330 231 23 256 193 23 021 111 235 082 1,0 % Teenustaseme kokkulepped Euroopa välisteenistusega 117 804 106 465 88 939 17 526 16,5 % Kõik kokku 23 448 035 23 362 658 23 110 050 252 608 1,1 %

Ülekantud summad on põhiliselt pärit järgmistest kategooriatest:

— hooned – 0,2 miljonit eurot, millest 0,1 miljonit eurot on seotud sisustustööde ja tippkohtumiste turvalisusega 2017. aasta neljandal trimestril ning 0,1 miljonit eurot on seotud gaasi tarbimisega peasekretariaadi hoonetes;

— muud kulud – 0,04 miljonit eurot, mis on seotud põhiliselt õigusabikuludega.

3.5.3. 2017. aastal saadud sihtotstarbeline tulu

2017. aastal laekus sihtotstarbelist tulu kokku 23,5 miljonit eurot. Sellest 290 508 eurot moodustavad Euroopa välisteenistuselt nõukogule üle kantud summad.

Tabel 15

2017. aastal laekunud sihtotstarbelise tulu kasutamine (kategooriate kaupa)

(Eurodes) Kategooria Sihtotstarbelised tulud 2017 Kulukohustused 2017 Maksed 2017 Kasutada olev sihtotstarbeline tulu tulud 1 2 3 4=1-3 Ametikohtade loetelu 1 424 860 76 021 — 1 424 860 Muud personalikulud 1 246 597 100 461 59 259 1 187 338 Hooned 793 382 4 602 — 793 382 Informaatika 516 815 58 488 43 483 473 332 Mööbel — — — 0 Tehniline varustus 35 344 6 244 450 34 894 Transport 2 747 — — 2 747 Delegatsioonide sõidukulud 11 555 185 — — 11 555 185 Tõlkekulud 7 042 505 — — 7 042 505 Koosolekud ja konverentsid 195 819 134 578 90 658 105 161 Teabega seotud kulud 167 023 105 000 63 234 103 789 Mitmesugused kulud 273 300 — — 273 300 Ülemkogu/nõukogu kokku 23 253 577 485 394 257 084 22 996 493 Teenustaseme kokkulepped Euroopa välisteenistusega 290 508 187 711 123 450 167 058 Kõik kokku 23 544 085 673 106 380 534 23 163 551

Nõukogu peasekretariaadi tegevusega seotud sihtotstarbeline tulu 2017. aastal oli 23,3 miljonit eurot. Eelarveaasta jooksul kasutati ära 0,5 miljonit eurot ning 23,0 miljonit eurot kanti kooskõlas finantsmääruse artikliga 14 üle 2018. aastasse.

Ligikaudu 50 % sihtotstarbelisest tulust on seotud delegatsioonide sõidukuludega (11,6 miljonit eurot). Suulise tõlkega seonduv summa 7,0 miljonit eurot tuleneb teatavate keelte puhul tehtud lisamaksetest, et katta lisavajadus suulise tõlke järele nendes keeltes. Ülejäänud summa kajastab valdavalt nõukogu mitmesuguste haldustegevustega seotud summade hüvitamist.

(1) Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002 (ELT L 298, 26.10.2012, lk 1).

(2) Euroopa Parlamendi ja nõukogu 16. veebruari 2011. aasta direktiiv 2011/7/EL hilinenud maksmisega võitlemise kohta äritehingute puhul (ELT L 48, 23.2.2011, lk 1).

(3) Netosumma > 250 000 eurot.

(4) Hõlmab institutsioonisisest assigneeringute ümberjaotamist.

(5) Hõlmab otsusest tulenevat ülekandmist summas 8 787 738 eurot.

(6) Kooskõlas otsusega 111/07 paigutab nõukogu peasekretariaat 66 % suulise tõlke jaoks ette nähtud kasutamata vahenditest ümber delegaatide sõidukulude vahenditesse samal eelarveaastal kasutamiseks. 2017. aastal oli vastav summa 8,9 miljonit eurot.

(7) Hõlmab institutsioonisisest assigneeringute ümberjaotamist.

(8) Hõlmab otsusest tulenevat ülekandmist summas 8 787 738 eurot.